open-index/open-wikipedia-markdown huggingface dataset:
Drypis spinosa

***Drypis spinosa*** е цветен растителен вид од семејството Caryophyllaceae.

## Опис
Ова е повеќегодишно тревесто растение, кое достигнува 8-30 см во висина. Има многубројни и разгранети голи, четириаглести стебленца. Цветовите се групирани во многу правилни густи дихазиуми. Чашката е цилиндрично кожеста, во основата белузлава. Венечните ливчиња се бели или светлорозеви, подолги од чашката, плодникот е со три столпчиња, а плодната кутијка е јајцевидно елиптична, обвиена од чашката, се отвора со едно капаче и содржи една до две семки. Семките се округлести и сплескани.

## Распространетост и живеалиште
Расте по варовнички сипари и камењари, на надморска височина од 1400 до 2500 метри. 

Во Македонија ја има на Шар Планина, Стогово, Бистра, Галичица. Се посочува и за Кораб и Јабланица.

## Наводи

Категорија:Ботанички таксони опишани од Карл Линеј
Категорија:Растенија опишани во 1753 година
Категорија:Каранфили
Категорија:Флора на Македонија
Категорија:Флора на Европа
Здебелена незаборавка

**Здебелена незаборавка** () — вид цветно растение од семејството Boraginaceae именувана од Џовани Гусоне.

## Опис
Здебелената незаборавка е едногодишно растение, високо од 3 до 10 цм. Стебленцето ѝ e вертикално или подигнато, неразгрането или од основата разгрането, во долниот дел со полустрчести или стрчести влакна, во горниот дел со прилегнати, нагоре свртени влакна. Базалните листови собрани во розета, за време на цветањето речиси исушени, елиптични, ланцетни до јајцевидно лопатовидни, со куса дршка, долги 10 до 15 мм, широки 3 до 5 мм, со стрчести влакна. Стеблените листови се помали, елиптично-ланцетни, во основата стеснети, долги 5 до 10 мм, широки 2 до 3 мм, со слична влакнавост како и базалните листови. Цветовите во голем број, собрани во растресити срповидни соцветија, кои при образување на плодот се издолжуваат, без прицветни листови. Цветните дршки се задебелени, косо поставени во однос на оската на соцветието. Чашката е долга 1,5 до 2 мм, при образување на плодот се издолжува до 4 мм, речиси до 2/3 всечена на 5 издолжени, ланцетно-триаголни запци, препокриена со еднакви, прави и прилегнати четинести влакна. Венчето е мало, сино, ретко белузлаво, со пречник од околу 3 мм. Венечната трубичка е покуса од чашката. Оревчињата се јајцевидни, долги околу 1,2 мм, кафеави, без јасно развиен раб.

## Живеалиште
По брдски пасишта, на силикатна и варовничка подлога, на варовнички камењари и карпи, по рабови на шуми, на песокливи и еродирани места, помеѓу грмушки, на надморска височина од 80 до 1700 м.

## Распространетост
Јужна Европа, Турција.

### Македонија
Водно, с. Долно и Горно Нерези, с. Св. Петка, клисурата на реката Пчиња – Катлановска Бања, с. Кожле, Караџица; Жеденска Клисура – с. Дворце, Коловозиште, с. Рашче, с. Радуша; Сува Гора – с. Стримница; Таорска Клисура; Велес – Св. Илија, Голик, „Гроот“, с. Чашка, клисурата на р. Бабуна; Штип – Исар, Кумлак; Неготино – Криволак; Кавадарци – с. Ресава; Серта – Кула, с. Пештерница, Габерот; Валандово – манастирот „Св. Ѓорѓија“; Гевгелија – с. Милетково, с. Миравци, с. Давидово; Кожуф – Маријанска Планина, Дошница; Богданци – Чурчулум; Дојран – Ачикот, с. Николич, Мрдаја, (†) с. Асанли; Беласица; Огражден – с. Сушица; Мариово: с. Бешиште, Пантелејмон, с. Груниште, с. Манастир, Рамниште, с. Дуње – Валот, Расимбегов Мост; Прилеп: Козјак – с. Тројаци, с. Дебреште; Добра Вода – с. Белези; Галичица – Петрино; Пелистер – с. Нижеполе, Црн Камен.

## Наводи

## Надворешни врски
* 

Категорија:Флора на Турција
Категорија:Флора на Европа
Категорија:Myosotis
Категорија:Флора на Македонија
Teucrium scordium

***Teucrium scordium*** е вид цветно растение кое припаѓа на семејството Lamiaceae.

## Опис
Повеќегодишно тревесто растение, со ползечки изданоци, 10-55 см во висина. Стеблото е вертикално или се издигнува, со прости, меки, долги влакна. Листовите се јајцевидни, елиптични, долги 10-35 мм, широки 5-20 мм. Цветовите имаат до 3 мм долга дршка, собрани по 2-6 во пазувите на листовите. Венчето 7-10 мм во должина, црвеникаво или розикаво, влакнесто.

## Распространетост и живеалиште
Расте на влажни места, покрај реки, езера, мочуришта, влажни ливади, оризови ниви, и на надморска височина до 700 метри.

Неговиот опсег е од Европа до Кина.

Во Македонија го има во Скопје, во селата Љубин, Глумово, Петровец. Се посочува за Битола, Демир Капија, Струмица, Охрид и Прилеп.

## Галерија

Податотека:Teucrium_scordium_kz04.jpg|алт=Seedling| Расад
Податотека:Teucrium_scordium_(s._str.)_sl13.jpg|алт=Leaf| Лист
Податотека:Teucrium_scordium_(s._str.)_sl14.jpg|алт=Bract| Бракт
Податотека:Teucrium_scordium_kz24.jpg|алт=Exposed individual| Изложена индивидуа
Податотека:Teucrium_scordium_(s._str.)_sl11.jpg|алт=Flowering stalk| Цветно стебло
Податотека:Teucrium_scordium1_eF.jpg|алт=Flowering stalk| Цветно стебло
Податотека:Teucrium_scordium_(s._str.)_sl17.jpg|алт=Flower| Цвет


## Наводи

Категорија:Флора на Малта
Категорија:Флора на Македонија
Категорија:Флора на Европа
Категорија:Флора на Кина
Превиткана незаборавка

**Превиткана незаборавка** () — вид цветно растение од семејството Boraginaceae.

## Опис
Свитканата незаборавка е едногодишно растение, високо 5 до 15 см. Стебленцето ѝ е обично вертикално или се издигнува, неразгрането или често од основата разгрането, со кукесто свиткани влакна во долниот дел и со стрчести меки влакна во горниот дел. Базалните листови издолжено-елиптични, ланцетни до лопатовидни, долги 5 до 20 мм долги, широки 3 до 5 мм широки, во основата стеснети во дршка, од долната страна со кукесто свиткани влакна, од горната страна со полуприлегнати прави влакна. Стеблените листови елиптични или ланцетни со нешто помали димензии и со слична влакнавост како и базалните листови. Цветовите во врвниот дел се собрани во збиено срповидно соцветие кое при создавање на плодот се издолжува. Цветните дршки се многу куси, ретко подолги од 1 мм, при образување на плодовите се свиткани надолу и речиси секогаш свртени кон основата на стеблото. Чашката е долга 1,5 до 2 мм, при образување на плодот се издолжува до 4 мм, всечена до 1/3 на 5 издолжено-триаголни запци, со густи кукесто свиткани влакна, како и со меки прилегнати нежни влакна во основата, отпаѓа. Проширениот дел од венчето е рамен со пречник до 1,5 мм, венчето е темно до светлосино. Оревчињата се тесно елиптични, долги 2 мм, широки 1 мм, кафеави.

## Живеалиште
На каменливи суви места, покрај патишта, најчесто во појасот на брдските пасишта, на надморска височина од 200 до 1000 м.

## Распространетост
Јужна Европа, Западна и Средна Азија (Јужна Шпанија, Македонија, Албанија, Грција [вклучувајќи го и Крит], Крим, Казахстан, Туркменистан, Ерменија, Турција, Североисточен Ирак, Иран, Авганистан, Кипар, Либан, Сирија, Узбекистан, Киргистан, Таџикистан, Пакистан, Североисточна Индија).

### Македонија
Скопје – Матка; Жеденска Клисура – с. Рашче, с. Дворце; Сува Гора – Дол; Маврово: Маврови Анови – Трница; Бистра – Јанче.

## Наводи

## Надворешни врски
* 

Категорија:Флора на Азија
Категорија:Флора на Европа
Категорија:Myosotis
Категорија:Флора на Македонија
Национална школа за антропологија и историја

**Национална школа за антропологија и историја** (на шпански: ***Escuela Nacional de Antropología e Historia, ENAH***) ― мексиканска установа за високо образование основана во 1938 година и истакнат центар за проучување на антропологијата и историјата во Америка. Таа е дел од Националниот институт за антропологија и историја на Мексико, и нуди додипломски и последипломски студии по антропологија и нејзините дисциплини: лингвистика, општествена антропологија, етнологија, археологија, физичка антропологија, етноисторија и историја.

## Дипломци

* Артуро Монтеро, археолог кој открил 53 наоѓалишта со американскостароседелски докази во високите планини на Мезоамерика

## Надворешни врски

* Службено мрежно место
* Мапа тука

Категорија:Појавено во 1938 година во Мексико
Категорија:Универзитети и факултети основани во 1938 година
Категорија:Мезоамериканистика
Категорија:Истражувачки институти во Мексико
Категорија:Државни универзитети и факултети во Мексико
Категорија:Универзитети во Мексико (град)
Категорија:Национална школа за антопологија и историја
Национален парк Зјураткул

**Националниот парк Зјураткул** ( е руски национален парк основан во 1993 година во јужниот дел на Саткинскиот крај (Чељабинска област, Урал). Паркот се наоѓа на околу 30 км јужно од Сатка и 200 км западно од Чељабинск.

## Опис
Значајни карактеристики на националниот парк го вклучуваат езерото Зјураткул, ретко планинско водно тело за Урал, на 754 метри надморска височина, со површина од 13,2 км2 и максимална длабочина од 8 м. Водата е малку минерализирана (≈50 мг/л). Поради својата чиста вода и спектакуларниот пејзаж наоколу, Зјураткул често се нарекува „Уралска Рица“.

Исто така, забележителни се голем број планински венци, меѓу кои и планинскиот венец Зјураткул (8 км долг, со 1175 м во највисоката точка). Друг планински венец, Нургуш, е највисоката точка во Чељабинската област на 1406 м надморска височина.

## Поврзано

* Јужен Урал
* Зјураткул Геоглиф

## Наводи

## Надворешни врски

Категорија:Географија на Чељабинската област
Категорија:Планински венци во Русија
Категорија:Национални паркови во Русија
Категорија:Координати на Википодатоците
Категорија:МСЗП-Категорија II
Антилогаритам

**Антилогаритам**, **логаритманд** или **инверзен логаритам** на бројот *y* е број *x* чиј логаритам при дадената основа *a* е еднаков на бројот *y*.

Антилогаритмот на  со основа  е бројот  таков што \log_a(x)=y.

Природниот антилогаритам е природната експоненцијална функција.

*Антилогаритамската функција со основа a* (понекогаш означена како antilog) е инверзна бијекција на функцијата \log_a, односно, експоненцијалната функција со основа a: x\mapsto a^x=\exp(x\ln(a)).

Ако не е даден индекс, тој е инверзен на десетичниот логаритам:  \mathrm{antilog}(y)=10^y.

## Поврзано
Логаритам

## Наводи

## Надворешни врски
* Antilogarithm на MathWorld.

Категорија:Логаритми
Категорија:Зборови што ги нема во ТРМЈ
Категорија:Грцизми
Рамнинска крива

**Рамнинска крива** — крива што лежи на една рамнина, било Евклидова, афина или проективна. Најчесто се разгледуваат мазните рамнински криви (вкл. мазни по делови) и алгебарските рамнински криви.

Под рамнински криви спаѓаат и Жордановите криви (криви што ограничуваат подрачје на рамнината но не мора да се мазни) и графиците на непрекинати функции.

## Симболично претставување
Една рамнинска крива може да се претстави во Декартови координати со имплицитна равенка од обликот f(x,y)=0 за дадена функција *f*. Ако оваа равенка може да се реши експлицитно за *y* или *x* — т.е. да се запише како y=g(x) или x=h(y) за дадена функција *g* или *h* — тогаш ова дава алтернативен експлицитен облик на записот. Рамнинската крива исто така може да се претстави во Декартови координати со параметарска равенка од обликот (x,y)=(x(t), y(t)) за дадени функции x(t) и y(t).

Рамнинските криви понекогаш можат да се претстават во алтернативни координатни системи како поларни координати за да се изрази местоположбата на секоја точка со агол и растојание од почетокот.

## Мазна рамнинска крива
Мазна рамнинска крива е крива на реална Евклидова рамнина  и претставува еднодимензионално мазно многуобразие. Ова значи дека мазна рамнинска крива е рамнинска крива која „месно личи на права“, во смисла дека близу секоја точка може да се преслика на права со мазна функција.
Така, мазна рамнинска крива може месно да се даде со равенката f(x, y) = 0, каде  е мазна функција, а двата парцијални извода  и  никогаш не се истовремено 0 на точка од кривата.

## Алгебарска рамнинска крива
Алгебарска крива е крива во афина или проективна рамнина дадена со една полиномна равенка f(x,y) = 0 (or F(x,y,z) = 0, каде  е хомоген полином, за проективниот случај.)

Алгебарските криви интензивно се проучуваат уште од XVIII век.

Секоја алгебарска рамнинска крива има степен, степенот на определувачката равенка, кој во сучај на алгебарски затворено поле е еднаков на бројот на пресеци на кривата со правата во општа положба. На пример, кружницата дадена од равенката x^2 + y^2 = 1 е од втор степен.

Несингуларните рамнински алгебраски криви од втор степен  се нарекуваат конусни пресеци, и сите нивни проективни свршетоци се изоморфни на проективниот свршеток на кружницата x^2 + y^2 = 1 (т.е. проективната крива на равенката  Раминските криви од трети степен се нарекуваат рамнински криви од трети степен и, ако не се сингуларни, елиптични криви. Оние од четврти степен се нарекуваат рамнински криви од четврти степен.

## Примери
Овде се прикажани алгебарските криви од прв и втор степен (сите криви со помалку од 3 степени секогаш лежат на крива):

## Поврзано
* Алгебарска крива
* Алгебарска геометрија
* Диференцијална геометрија
* Просторна крива

## Наводи

## Литература
* .
* .
* .

## Надворешни врски
* 


Категорија:Евклидова геометрија
Dianthus gracilis

***Dianthus gracilis*** *—* вид каранфил. *Dianthus gracilis* е дел од родот Carnation и семејството Caryophyllaceae.

## Опис и распространетост
Многугодишно растение со скоро грмушеста форма, високо до 40 см, во основата силно разгрането, поради што се формираат многубројни цветни гранчиња кои се обично неразгранети. Базалните листови се околу 1 мм широки и за време на цветењето често отпаднуваат. Стеблените листови се голи, линејни, на врвот заострени, широки 1,5–3 мм, плоснати и по работ рапави. Лисниот ракавец е околу трипати подолг отколку широк. Цветовите најчесто се поединечни, поретко по два или три заедно. Чашкините лушпи се 4–6, долги од една четвртина до врвот на чашката, обратно јајцевидни, кожести, белузлави, нагло стеснети во зелен осил кој е помал, рамен или подолг од лушпата. Чашката е долга 15–20 мм. Ламината на венчето е долга 5–8 мм, во основата влакнеста, назабена, од горната страна розова или црвена, а од долната обично жолтеникава. 

Најчесто расте по камењари, ендеци и меѓи во појасот на дабовите шуми до 1000 м надморска височина.

## Варијабилност
Видот е поделен на следниве подвидови: 

* *D. g. *'armerioides** —'' Чашкините лушпи се протегаат до самиот врв на чашката. Доста често растение во околината на [[Скопје]] - [[Водно]], с. [[Ракотинци]] и с. [[Катланово]]; [[Штип]]; [[Кочани]]; [[Пробиштип]] - с. [[Лезово]]; [[Таорска Клисура]] и клисурата [[Демиркаписка Клисура|Демир Капија]].
* ''D. g. **drenowskianus**''
* ''D. g. **friwaldskyanus** —'' Осилот на чашкините лушпи е покус од половината на најширокиот дел на лушпата. Не многу често растение. Познато за [[Кавадарци]] - [[Тиквешко Езеро]]; [[Битола]] - с. [[Скочивир]].
* ''D. g. **gracilis*' —* Осилот на чашкините лушпи е подолг од половината на најширокиот дел на лушпата.  Чашкините лушпи достигнуваат до половината на чашката. Доста често растение во Скопје - Водно и Жеденска Клисура: Куманово - с. Лопае; Таорска Клисура; Штип - Кумлак и Исар (Миладинова); Плачковица; Кочани - с. Истибања; Градско - с. Уланци; Тетово - с. Рогачево; Бабуна - Мукос; Прилеп - манастирот Трескавец; Мариово - мостот Расим-беј; Кавадарци - Љубаш.

## Галерија

Податотека:Dianthus Gracilis - Flora Exsiccata Macedonica.jpg|Хербариумски примерок на Dianthus Gracilis
Податотека:Dianthus Gracilis 02 - Flora Exsiccata Macedonica.jpg|Хербариумски примерок на Dianthus Gracilis
Податотека:Dianthus Gracilis subsp. armeriodes - Flora Exsiccata Macedonica.jpg|Хербариумски примерок на Dianthus Gracilis subsp. armeriodes
Податотека:Dianthus Gracilis subsp. armeriodes 02 - Flora Exsiccata Macedonica.jpg|Хербариумски примерок на Dianthus Gracilis subsp. armeriodes
Податотека:Dianthus Gracilis subsp. friwaldskyanus - Flora Exsiccata Macedonica.jpg|Хербариумски примерок на Dianthus Gracilis subsp. friwaldskyanus
Податотека:Dianthus Gracilis subsp. friwaldskyanus 02 - Flora Exsiccata Macedonica.jpg|Хербариумски примерок на Dianthus Gracilis subsp. friwaldskyanus


## Наводи




## Надворешни врски

Категорија:Каранфил
Категорија:Флора на Македонија
Таганај

**Таганај** (, ) — група планински гребени во Јужен Урал, на територијата на Чељабинската Oбласт, со највисока точка која се издига на 1178 м. надморска височина. **Националниот парк Таганај** бил основан во 1991 година, а неговата југозападна граница се протега до периферијата на Златоуст. Вкупната површина на паркот е околу 568 километри квадратни, со растојание од 52 километри од север кон југ и ширина од околу 10-15 километри.

Огромен дел од паркот е покриен со шуми од сибирска смрека, бор, ариш, јасика, врба, липа и евла. Регистрирани се над 750 видови растенија, од кои некои се наведени во *[[Црвена книга на Руската Федерација|Црвената книга]]*. Ова е исто така дом на многу животински видови, волци, рисови, кафеави мечки, куни, лосови и видри. Паркот е исто така дом на околу 180 видови птици, 55 видови цицачи и 10 видови риби. Некои од нив се евидентирани и во *Црвената книга*.
[мини|240x240пкс|Поглед кон југ во правец на [Златоуст.]]

## Наводи

## Надворешни врски

* Матична мрежна страница на Националниот парк Таганај (руски)
* Националниот парк Таганај на Викимапија

Категорија:Географија на Чељабинската област
Категорија:Планински венци во Русија
Категорија:Национални паркови во Русија
Категорија:Координати на Википодатоците
Категорија:МСЗП-Категорија II
Viola angustifolia

***Viola angustifolia*** — вид цветно растение од родот *[[љубичица]]*.

## Таксономија
Овој вид за прв пат бил опишан во 1857 година од чилеанскиот палеонтолог и зоолог Рудолф Амандус Филипи.

Во 2019 година, брачниот тим составен од ентузијасти за камено градинарство, Џон Мајкл Вотсон и Ана Роса Флорес го преименувале видот во ***V. wikipedia***, по Википедија, семрежна енциклопедија со бесплатна содржина. Тие го сториле тоа верувајќи дека името *V. angustifolia* е подоцнежен хомоним, а со тоа и нелегитимно. Всушност, името „*Viola angustifolia*“ било објавено пред описот на Филипи, во 1824 година од швајцарскиот историчар и ботаничар Фредерик Шарл Жан Гингин де ла Сараз, во познатиот *[[Prodromus]]* на Алфонс Пирамус де Кандол. Сепак, оваа публикација го наведува како *[[nomen nudum]]* синоним за видот *Pigea banksiana*, кој сега е познат како *[[Hybanthus enneaspermus]]*. Името било предложено на примерок собран во Индија, но никогаш не било валидно објавено. Како такво, ова име е она што е познато како *pro synonymo*, име кое не може да се смета за валидно објавено бидејќи е само синонимски цитат. Затоа, описот на Филипи е всушност првото валидно објавување на името „*V. angustifolia*“, а *V. wikipedia* е затоа излишно и нелегитимно име.

## Опис
Тесно е поврзано со *[[V. acanthophylla]]*, *[[V. bustillosia]]* и *[[V. cheeseana]]*, при што вториот е новоопишан од Вотсон и Флорес.

## Ареал
Се претпоставува дека видот е ендемски во регионот Сантјаго во Чиле. Познат е само од примерок кој бил собран во 1855 година.

## Наводи

Категорија:Флора на Чиле
Категорија:Растенија опишани во 1857
Категорија:Љубичици
Антецедент (логика)

**Антецедент** или **претпоставка** — првата половина од хипотетички исказ, секогаш кога ако-реченицата стои пред тогаш-реченицата. Во некои контексти, антецедентот се нарекува ***протаза***.

Примери:

* Ако P, тогаш Q .

Ова е нелогична формулација на хипотетичка изјава. Во овој случај, антецедентот е **P**, а консеквентата е **Q.** Во импликацијата „ \phi имплицира \psi ", \phi се нарекува **претпоставка** и \psi се нарекува последица или заклучок. Антецедентот и консеквентата се поврзани преку логички сврзник за да образуваат исказ.

* Ако X е човек, тогаш X е смртен.

„ X е човек“ е антецедентот за овој предлог, додека „ X е смртен“ е консеквента на исказот.

* Ако луѓето оделе по Месечината, тогаш јас сум крал на Франција.

Тука, „луѓето оделе по Месечината“ е антецедентот, а „Јас сум крал на Франција“ е консеквентата.

Нека y=x+1 .

* Ако x=1 тогаш y=2 .

„x=1“ е антецедентот, а „y=2“ е консеквентата од ова хипотетичко тврдење.

## Поврзано
* Консеквента
* Потврдување на консеквентата (заблуда)
* Негирање на антецедентот (заблуда)
* Неопходност и доволност

## Наводи

Категорија:Логика
Категорија:Латинизми
Категорија:Зборови што ги нема во ТРМЈ
Џон Мајкл Вотсон

**Џон Мајкл Вотсон** (1936 – 14 јуни 2024) — англиски ботаничар, кој работел со флората на Аргентина, Боливија и Чиле. Тој го посетил хербариумот Руис Леал во Мендоса, Аргентина.

Тој се оженил со својата колешка Ана Роса Флорес во 1994 година, кој биле сопственици на бизнисот за ботанички расадници „Флорес и Вотсон Сидс“. Тие патувале на разни патувања за да соберат примероци од Аргентина, Боливија и Чиле.

## Поврзано

* *[[Viola angustifolia]]*

## Наводи

Категорија:Починати во 2024 година
Категорија:Родени во 1936 година
Категорија:Ботаничари со авторски кратенки
Категорија:Англиски ботаничари
Мариј Чодра

**Мариј Чодра** () — национален парк кој се наоѓа во Република Мариј Ел, во близина на границата со Татарстан, Русија. Паркот зафаќа површина од 366 км² и е основан во 1985 година. Најблискиот град е Волжск, на 30 км оддалеченост, а главниот град на Република Мариј Ел, Јошкар-Ола, е на оддалеченост од 60 км.

## Флора
Мариј Чодра е создаден за заштита на ретки растенија. Забележени се повеќе од 115 ретки растителни видови.

Паркот е покриен со мешавина од зимзелени и листопадни шуми. На поголеми надморски височини, во паркот преовладуваат дабови шуми со јавор, липа, смрека, а во пониските делови - мешани шуми од смрека, бор, липа, даб, јавор, јасика, брест. Постојат борови шуми со јасика, бреза, смрека. Мали површини се зафатени од ниски тревни ридови.

## Фауна
Од фауна најчесто се среќаваат: лос, верверица, европски зајак, невестулка, ласица, твор, куна, европски дабар, видра. Исто така, постојат мечки и волци. Од птиците присутни се: црн тетреб, голем тетреб, лештарка, додека од грабливи птици се среќаваат: јастреб, црна луња, златен орел. Најчести езерски птици се дивата патка и нуркачот.

## Туризам
Во паркот има четиринаесет туристички места, од кои најпопуларни се езерата Јалчик, Глукоје и Кичиерскаја, по што следува сплаварење по реките Иљет и Јушут, Пугачов Даб и планината Мапле.

Мариј Чодра е една од најпосетуваните туристички одредишта во републиките Мари Ел, Татарстан и Чувашија.

## Наводи

## Надворешни врски
* Государственный природный национальный парк «Марий Чодра»
* Национальный парк «Марий Чодра»
* Характеристика территории национального парка «Марий Чодра»
* Государственный природный национальный парк «Марий Чодра»

Категорија:Национални паркови во Русија
Категорија:МСЗП-Категорија II
Национален парк Оњешко Поморје

**Националниот парк Оњешко Поморје** () е национален парк на север од Русија, сместен на полуостровот Онега во Онешкиот реон и Приморски реон во Архангелската област. Основан е на 26 февруари 2013 година. Паркот ги штити недопрените шуми и крајбрежните предели. Површината на паркот е 2016.68 км2, од кои 1,806 км2 се означени како земјиште од шумски фонд и 210 км2 како земјиште на фондот за вода.

## Историја
Создавањето на националниот парк започна во 1997 година, меѓутоа, границите беа одобрени дури во 2002 година. Во 2013 година, земјиштето беше резервирано за идниот национален парк. На 22 декември 2011 година, Владата на Руската Федерација донесе одлука за создавање национален парк на Онежскиот Полуостров, а паркот беше создаден на 26 февруари 2013 година.

## Географија
Паркот зафаќа голем дел од полуостровот Онега и соседните делови на Белото Море. Нема средства за копнен транспорт до копното во текот на целата сезона. Поголемиот дел од областа е покриен со шума. Лос, евроазиска кафеава мечка, сив волк и црвена лисица се вообичаени во паркот. Китот белуга се среќава во Белото Море. Во зима, морето е замрзнато.

## Цел
За зачувување:

* најголемото пространство на недопрени стари тајга шуми во Европа, кое се протега до морското крајбрежје,
* посебното културно наследство, вклучувајќи ги историските поморски населби, дрвените цркви од 17-ти до 19-ти век и светилниците Чешменски и Орловски од 19-ти век.

## Туризам
Паркот може да се посети само со дозвола која треба да се добие однапред. Максималното времетраење на престојот е десет дена, со исклучок на жителите на околните области, кои можат да останат во паркот до една година.

## Наводи

## Надворешни врски

* 

Категорија:Национални паркови во Русија
Категорија:Географија на Архангелската област
Категорија:Координати на Википодатоците
Категорија:МСЗП-Категорија II
Национален парк Чикој

**Националниот парк Чикој** () бил официјално создаден во 2014 година, лоциран во планинско-степскиот пограничен регион на јужноцентрален Сибир и Монголија. 

Се наоѓа во Красночикојскиот округ во Забајкалскиот крај(„Трансбајкалски“) на Русија. Ова го сместува паркот околу 402 км југоисточно од Бајкалското Езеро, на работ на екорегионот Бајкалско Езеро. Наведената цел за создавање на паркот е „зачувување на уникатните природни комплекси во горниот тек на реката Чикој“. Додека туризмот и спортскиот риболов ќе бидат охрабрени, ловот и патиштата ќе бидат забранети.

## Географија
Националниот парк се наоѓа во висорамнините Хентеј-Даур, во горните текови на реката Чикој во Бајкалскиот басен. Во подрачјето на паркот се наоѓа споменикот на природата Бистрински Голетс, највисоката точка на Чикоконскиот планински венец и на висорамнините.  

## Екорегион и клима
Ова е дел од екорегионот *Даурска шумско-степска област*. Паркот се наоѓа во преодната зона помеѓу сибирската тајга на север и монголската степа на југ. Областа е преполна со борови шуми, планини, степи и алпски ливади.

Климата на Чикој е *субарктичка клима, со сува зима* (Кепенова класификација на климата). Оваа клима се карактеризира со благи лета (само 1-3 месеци над 10 °C) и студени зими со месечни врнежи помалку од една десетина од највлажниот летен месец.

## Поврзано

* Заштитени подрачја во Русија
* Бурјатија

## Наводи

## Надворешни врски

* Владина резолуција за создавање на Националниот парк Чикој Archived  

Категорија:Национални паркови во Русија
Категорија:Координати на Википодатоците
Категорија:МСЗП-Категорија II
Консеквента

**Консеквента**, **последица** или **заклучок** е втората половина од хипотетички исказ. Во стандардниот облик на таков исказ, тоа е делот што следи по „тогаш“. Во импликација, ако *P* имплицира *Q*, тогаш *P* се нарекува антецедент, а *Q* се нарекува **консеквента, последица** или **заклучок**. Во некои контексти, последицата се нарекува ***аподоза***.

Примери:

* Ако P, тогаш Q .

Q е консеквента на овој хипотетички исказ.

* Ако X е цицач, тогаш X е животно.

Овде, „ X е животно“ е последицата.

* Ако компјутерите можат да размислуваат, тогаш тие се живи.

„Тие се живи“ е последицата.

Последицата во хипотетичкиот исказ не е нужно последица на антецедентот.

* Ако мајмуните се виолетови, тогаш рибите зборуваат клингонски.

„Рибите зборуваат клингонски“ е последицата овде, но интуитивно не е последица (ниту има никаква врска со) тврдењето изнесено во антецедентот дека „мајмуните се виолетови“.

## Поврзано
* Антецедент (логика)
* Хипотеза (математика)
* Неопходност и доволност

## Наводи

Категорија:Логичко следство
Категорија:Логика
Категорија:Латинизми
Категорија:Зборови што ги нема во ТРМЈ
Scutellaria alpina

***Scutellaria alpina*** е вид цветно растение од семејството Lamiaceae.

## Опис
*Scutellaria alpina* може да достигне висина од 10-30 см. Тоа е мало ризоматозно повеќегодишно растение. Стеблата се квадратни, испружени, разгранети, дрвенести во основата и влакнести. Листовите се распоредени во спротивни парови, влакнести, овални, заоблени во основата, 2–3&nbsp;см долги, со кратко стебло и забестоидни рабови. Цветницата е терминален тетрагонален клас. Цветовите се сино-виолетови или виолетово-бели, 2,5–3&nbsp;см долги. Цветаат од јуни до август.

## Распространетост и живеалиште
Овој вид е роден во централна и јужна Европа и Русија.

Во Македонија расте на Шар Планина во деловите Попова Шапка, под Баубинова Карпа, кај Церипашина, Титов Врв, Кораб, Дешат, Битуше, Голем Крчин, Бистра, Стогово, Јакупица и Галичица.

*Scutellaria alpina* претпочита карпести предели во високи варовнички планини на надморска височина од 1400-2500 метри надморска височина.

## Наводи

## Надворешни врски

* Luirig.altervista
* Tela Botanica

Категорија:Ботанички таксони опишани од Карл Линеј
Категорија:Растенија опишани во 1753 година
Категорија:Флора на Европа
Категорија:Флора на Македонија
Myosotis sicula

***Myosotis sicula*** — вид растение дел од семејството Boraginaceae.

## Опис
*Myosotis sicula* е едногодишно или двегодишно растение, без столони, високо до 30 см. Стебленцето му е вертикално или се издигнува, кусо и малку разгрането, или доколку е повисоко е поразгрането, со прилегнати нагоре свртени четинести влакна. Базалните листови ланцетни, линејни до елиптични, 10 до 30 мм долги, 2 до 6 мм широки, во основата стеснети, со прилегнати влакна. Стеблените листови се издолжено-јајцевидни до ланцетни, затапени, приседнати, нивната големина се намалува кон горниот дел на стеблото, со слична влакнавост како и базалните листови. Цветовите се собрани во кусо срповидно соцветие кое при образување на плодот се издолжува. Цветните дршки се куси, при образување на плодот стрчести или слабо свртени нагоре, не се подолги од чашката со исклучок на поединечни средишни или најдолни цветови во соцветието. Чашката е yвончевидна, при цветањето 2–3 мм долга, при образување на плодот се издолжува од 4 до 6 мм, всечена од 1/3 до 1/2 на 5 триаголни запци, со прилегнати четинести влакна, не отпаѓа или може да отпадне. Проширениот дел од венчето со пречник од 2 до 3 мм, светлосино. Оревчињата се јајцевидни или елиптични, 1 мм долги, кафеави. 

## Распространетост
*Myosotis sicula* е ендемски вид за медитеранското подрачје, поточно за Италија и Сицилија. Се среќава главно на ливадите, чистините и шумските области на ова подрачје.

## Биологија
Овој вид обично цвета во пролет и лето. Цветовите на *Myosotis sicula* се опрашуваат од инсекти, особено пчели и пеперутки. Семето се шири од ветерот или од животни кои се очешуваат од растението. Растението брзо расте и може брзо да се шири во погодни области.

## Таксономија
*Myosotis sicula* е познат и под научното име Myosotis siculus. Првпат го опишал италијанскиот ботаничар Луиџи Парлаторе во 1848 година. Постојат и синоними за овој вид, како што се Myosotis italica и *Myosotis sicula* subsp. sicula.

## Зачувување
*Myosotis sicula* се смета за ранлив вид поради уништувањето на неговата природна средина. Човековите активности како што се урбанизацијата, интензивното земјоделство и расчистувањето на земјиштето предизвикале намалување на неговата популација. Неопходни се мерки за зачувување и заштита на ова растение и зачувување на неговата биоразновидност.

## Наводи

## Надворешни врски

Категорија:Лисичинки
Мексиканска академија за историја

**Мексиканска академија за историја** (шпански: Academia Mexicana de la Historia, позната и под скратеницата AMH) ― мексиканска национална академија која ја промовира историјата во Мексико.

## Историја
Додека Антонио Лопез де Санта Ана издал мандати за основање на мексиканска национална академија за историја во 1835 и 1854 година, првиот успешен обид за основање на академијата започнал за време на револуционерниот период. Дискусиите започнале додека Викторијано Уерта сè уште бил на власт, а академијата конечно била основана во 1919 година, откако Венустијано Каранза ја презел претседателската функција во Мексико.

Целта на академијата е да ги промовира историските изучувања во Мексико, да спроведува истражувања за сите аспекти од историјата на Мексико и да придонесува за зачувување на националното културно наследство. Таа е дописна академија на Кралската академија за историја во Мадрид, еднаквата национална академија за историја во Шпанија .

Академијата била формално конституирана на 12 септември 1919 година, откако неколку претходни обиди за основање на такво тело не успеале. Првично, Академијата била основана со 24 места или бројноозначени столчиња за полноправни членови. Во 1990 година, овој број бил зголемен на 30, составен од 22 члена со живеалиште во градот Мексико и 8 надворешни членови од мексиканските сојузни држави. Покрај тоа, има и голем број дописни членови и од Мексико и од други земји.

## Членови

* Јозефина Муриел, 1993 (седиште 27)
* Леонардо Лопез Лујан, 2010 година (седиште 27)

## Наводи

Категорија:Национални академии на уметностите
Категорија:Појавено во 1919 година во Мексико
Категорија:Организации основани во 1919 година
Категорија:Историско средиште на Мексико (град)
Категорија:Организации за историја со седиште во Мексико
Категорија:Мезоамериканистика
Категорија:Институти за историја
Есад-паша Топтани

**Есад-паша Топтани** (1863/64–1920) бил албански политички и воен лидер, познат по својата амбициозна и често контроверзна улога во раните години на албанската држава. Тој бил премиер на Албанија (1914–1916), но неговата политика често предизвикувала поделби и непријателства, а животот му завршил со атентат во Париз.

## Потекло и младост
Есад-паша Топтани е роден околу 1863 година во Тирана, во влијателното семејство Топтани. Благодарение на своето потекло, уште од младост имал пристап до политичките и воените кругови на Османлиското Царство. Се приклучил на Младотурците и станал пратеник во османлискиот парламент, што му овозможило да стекне искуство и врски со големите сили.

## Балканските војни и Скадар
За време на Првата балканска војна, Есад-паша командувал со османлиските сили во Скадар. Во 1913 година го предал градот на Црна Гора, потег кој предизвикал жестоки реакции. За едни тоа било прагматично решение, за други предавство. Овој чин го поставил како значаен играч во балканската политика, но истовремено ја засилил неговата контроверзна репутација.

## Власта во независна Албанија и односите со Србија
лево|мини|Топтани во Лондон, 1916
По прогласувањето на независноста на Албанија, Есад-паша се наметнал како еден од најмоќните бегови. Во 1914 година станал министер за внатрешни работи и војна во владата на принцот Вилхелм од Вид. Кога владата пропаднала, тој ја презел власта и од 1914 до 1916 година бил премиер на Албанија. Неговата влада била нестабилна и зависела од надворешна поддршка, особено од Србија.

Есад-паша бил познат по својата блискост со Србија, со која склучувал договори за воена и финансиска помош. Оваа политика го направила непопуларен кај многу Албанци, кои го гледале како човек што ја жртвува националната независност за лична моќ. Сепак, неговите дипломатски врски со големите сили му овозможиле да остане релевантен и за време на Првата светска војна.

## Изгнанство и смрт
По војната, Есад-паша живеел во Париз, каде се претставувал како претставник на Албанија и се обидувал да обезбеди меѓународна поддршка за своите планови. Но неговата репутација како човек кој соработувал со Србија и кој често делувал против интересите на албанскиот национализам го следела до крајот. На 13 јуни 1920 година бил убиен во Париз од Авни Рустеми, албански националист кој го сметал за предавник.

## Наводи

Категорија:Премиери на Албанија
Scutellaria hastifolia

***Scutellaria hastifolia*** е вид цветно растение кое припаѓа на семејството усноцветни.

## Опис
Повеќегодишно тревесто растение, расте во висина од 20-40 см. Стеблото исправено, во основата речиси голо, листовите се прости, копјевидни, а цветовите се собрани во ретко соцветие, растат на дрѓки долги 1-2 мм.

## Распространетост и живеалиште

Неговиот опсег е од Европа до Западен Сибир и Кавказ.

Расте на влажни места, покрај потоци и реки, влажни ливади, мочуришта и слично.

Во Македонија го има во Скопје, Катлановско Блато, Петровец, Велес, Битола, село Новаци, Тополчани, Дабничка Планина, и Гевгелија.
## Наводи

Категорија:Флора на Европа
Категорија:Флора на Македонија
Хондурашки институт за антропологија и историја

**Хондурашки институт за антропологија и историја** (шпански: Instituto Hondureño de Antropología e Historia, IHAH) ― хондурашка владина установа.

Тој бил основан на 22 јули 1952 година, со Уредба бр. 24, првично под името Национален институт за антропологија и историја, под владата на д-р Хуан Мануел Галвез.

Во 1968 година, со Уредба бр. 118, било променето името во Хондурашки институт за антропологија и историја, со што била променета неговата административна автономија, правен субјективитет и сопствено наследство.

Хондурашкиот институт за антропологија и историја ги има следниве одделенија:

* Оддел за антрополошки истражувања
* Оддел за историски истражувања
* Оддел за музеи
* Оддел за реставрација
* Оддел за заштита на културното наследство

## Наводи




## Надворешни врски

* Службено мрежно место

Категорија:Историја на Хондурас
Категорија:Мезоамериканистика
Категорија:Појавено во 1952 година во Хондурас
Категорија:Институти во Хондурас
Категорија:Координати кои не се на Википодатоците
Андреј Иванович Богданов

**Андреј Иванович Богданов** (; 1692 – 11 септември 1766) ― еден од првите руски библиографи и етнографи.

Андреј Богданов бил роден во Сибир. Неговиот татко бил барутчија, а Андреј му помагал во работата. Откако неговото семејство се преселило во новооснованиот Санкт Петербург, младиот Андреј Богданов се запишал во академската гимназија (средно училиште управувано од Руската академија на науките). Во 1719 година, според указот на Петар Велики, Богданов започнал да работи во областа на типографската уметност. Во 1730 година, бил распореден во библиотеката на Академијата на науките.

Неговото главно книжевно и историско дело било *„Опис на Санкт Петербург од почетокот во 1703 година до 1751 година“*, прв енциклопедиски опис на новоизградената руска престолнина, заснован на достапни архивски материјали и сеќавања на очевидци. Делото било завршено до 1751 година. Богданов, како негов автор, тој добил 50 рубли за него. Сепак, за прв пат било објавено дури во 1779 година, по неговата смрт.
мини|395x395пкс|Корица на книгата.

## Наводи


## Поврзано

* Гонза

## Надворешни врски

* ''Богданов Андреј Иванович''“ дело на Мојсеева Г.Н. 

Категорија:Починати во 1766 година
Категорија:Родени во 1692 година
Категорија:Етнографи од Руската Империја
Категорија:Руски библиографи
Категорија:Текстологија
Dianthus haematocalyx

***Dianthus haematocalyx*** — тревесто повеќегодишно растение кое припаѓа на родот Carnation и семејството *[[Каранфили|Caryophyllaceae]]*. Природно се среќава во Македонија, Албанија и Грција.

## Опис и распространетост
Растението е високо до 30 см. Стеблото е голо или со мали влакненца, при основата силно разгрането, со многу високи цветни гранчиња и кратки стерилни гранчиња во подножјето. Листовите се тесни или ланцетни, кожести, голи, зелени или сивкави, рабовите груби, врвот остар, срповидно свиткани. Цветовите се собрани по 1-5 на врвовите на гранчињата; обвивните лушпи најчесто зелени и налик на листови. Чашкините лушпи се 4-6, често пурпурни, јајцевидно-ланцетни, стеснети постепено или нагло во осил кој допира до средината, основата или врвот на запците; осилот е подолг од самата лушпа.

Чашката е долга 16-25 мм, широка 4-7 мм, најширока во средината, пурпурна и гола; запците триаглести, со шилест врв долг околу 7 мм, рабовите со цилии. Венчето е пурпурно, одоздола жолтеникаво, при основата влакнесто, а рабовите назабени. 

Расте на каменити места и карпи од варовник, серпентин и лапор, до 1500 м надморска височина. Прилично често растение.

Забележан е во Скопје (Скопска Црна Гора, Водно, Матка, Катлановска Бања), Тетово (с. Рогачево), Жеденска Клисура (с. Радуша), Куманово (Краста кај с. Пчиња, с. Орашац), Таорска Клисура, Градско (с. Ногаевци, Солен Дол), Неготино (с. Криволак, Орлово Брдо), клисурата на р. Раец, Прилеп (Сивец, Плет-Богословец, с. Делисинци), Вар, Козјак (с. Дебреште), Овче Поле, Кичево (Буковиќ), Дебар (с. Баниште, Косоврашка Бања), Галичица и Мариово.

## Варијабилност
Видот е поделен на следниве подвидови:

D. h. haematocalyx

D. h. phitosianus

D. h. pindicola

D. h. pruinosus

D. h. ventricosus

## Галерија

Dianthus haematocalyx ssp pindicola 1.JPG
Dianthus haematocalyx ssp pindicola 2.jpg
Dianthus haematocalyx.jpg
Dianthus Haematocalyx - Flora Exsiccata Macedonica.jpg|Хербариумски примерок на Dianthus Haematocalyx
Dianthus Haematocalyx 02 - Flora Exsiccata Macedonica.jpg|Хербариумски примерок на Dianthus Haematocalyx
Dianthus Haematocalyx 03 - Flora Exsiccata Macedonica.jpg|Хербариумски примерок на Dianthus Haematocalyx

## Наводи

Категорија:Флора на Албанија
Категорија:Флора на Грција
Категорија:Каранфил
Категорија:Флора на Македонија
Југословенски каранфил

**Југословенски каранфил** *([[науч.]] Dianthus jugoslavicus)* — вид каранфил опишан од К. Мицевски. *Dianthus jugoslavicus* припаѓа на родот Carnation и семејството Caryophyllaceae. Природно се среќава во Македонија.

## Опис и распространетост
Повеќегодишно растение. Стеблото е високо 40-60 см, четириаглесто, зелено и голо. Листовите се голи и зелени; базалните се линејни, долги до 17 см, широки 1-1,5 мм, со три жили, плоснати или здиплени, остри, рабовите груби. Стеблените листови се плоснати, линејни, пошироки (до 2 мм), со три жилки, рабовите груби, долги колку интернодиумите или покуси. Лисните ракавци се долги 15-20 мм. Цветовите се во главичести соцветија; инволукралните лушпи се издолжено елиптични, долги колку чашката, кожести, 'рѓести, набрчкани и груби, со кратки влакненца, нагло стеснети во долг осил од 10-12 мм. Чашкините лушпи се четири, покуси од чашката, кожести, елиптични или обратно јајцевидни, 'рѓести, груби, набрчкани, рабовите ципести, нагло стеснети во осил долг 5,5-7 мм. Чашката е долга 12-14 мм, широка 3 мм, пурпурна и груба; запците долги 4-6 мм, широки 1,2 мм во основата, најчесто груби, рабовите со цилии. Венчето е розово, 6 мм долго и широко, при основата влакнесто, рабовите неправилно назабени. 

Расте покрај патишта и крај дабови шуми, до 1000 м надморска височина.

Забележан единствено во Кичево, меѓу селата Извор и Малковец.

## Галерија

Dianthus Jugoslavicus 02 - Flora Exsiccata Macedonica.jpg|Хербариумски примерок на Dianthus Jugoslavicus
Dianthus Jugoslavicus 03 - Flora Exsiccata Macedonica.jpg|Хербариумски примерок на Dianthus Jugoslavicus


## Наводи




Категорија:Каранфил
Категорија:Флора на Македонија
Категорија:Ендемска флора на Македонија
Silene conica

***Silene conica*** — вид цветно растение од семејството Caryophyllaceae. 

## Опис
Расте на дини и песокливи почви, и е широко распространето во Европа и западна Азија. Ова е едногодишно растение и произведува самокомпатибилни хермафродитни цветови и повремени машки-стерилни цветови. Како и другите членови на *Conoimorpha* од родот *[[Silene]]*, *Silene conica* е лесно препознатлив врз основа на неговите светло розови ливчиња и истакнатите, паралелни вени на неговата чашка. За разлика од повеќето цветни растенија, *Silene conica* се чини дека има многу брза стапка на митохондријална мутација и има најголем митохондријален геном досега идентификуван.

Во Македонија е широко распространето речиси низ целата земја, по брдски пасишта, напуштени ниви, меѓи, покрај грмушки на надморска височина до 1300 метри.

## Наводи

Категорија:Флора на Европа
Категорија:Флора на Македонија
Silene dichotoma

***Silene dichotoma*** — вид цветно растение од семејството Caryophyllaceae. Потекнува од Евроазија и е познато и во други делови од умерениот свет, како што се делови од Северна Америка, каде што е плевел што расте во нарушени живеалишта. 

Во Македонија расте по брдски пасишта, каменливи места, покрај селски патишта на надморска височина до 700 метри.

Познато е за Таорска Клисура, Демир Капија, Овче Поле, Исар, Струмица, Гевгелија, Миравци.

Поради големиот број на варијатни и подвидови, сè уште е отворено прашањето кој подвид се среќава на територијата на Македонија.

## Опис
Тоа е годишна билка што расте до 80 см во висина. Листовите се во облик на копје и се долги до 8 см на долното стебло и се помали, а погоре на стеблото се поголеми. Секој цвет е обвиен во надуена чашка од чашкини ливчиња обложени со 10 жили. Отворен е на врвот, откривајќи 5 бели до црвени ливчиња, секое со 2 лобуси, а понекогаш имаат и свиткана форма.

## Наводи

## Надворешни врски

* Третман

Категорија:Флора на Македонија
Категорија:Флора на Европа
Категорија:Каранфили
Silene vallesia

***Silene vallesia*** — вид цветно растение од семејството ''Caryophyllaceae''.

## Опис
*Silene vallesia* може да достигне висина од 5 до 15 см. Тоа е повеќегодишно лепливо растение со растечки цветни стебла. Листовите се издолжено-ланцетни, спротивни, постепено помали, 1-3 сантиметри долги. Гроздот е со само 1-3 цветови, 2 до 2,5 мм долги. Ливчињата се бледо розови, со длабоки овални лобуси. Неговите цветовите цветаат од јуни до август.

## Живеалиште
Овој вид е широко распространет низ западните Алпи до Апенините.

Ова растение расте во карпести предели, карпести пасишта и падини на надморска височина од 900 до 2500 метри надморска височина.
Во Македонија расте единствено на планината Галичица.

## Наводи

## Надворешни врски

* Luirig altervista

Категорија:Ботанички таксони опишани од Карл Линеј
Категорија:Растенија опишани во 1759 година
Категорија:Флора на Македонија
Silene gallica

***Silene gallica*** — вид цветно растение од семејството *[[Caryophyllaceae]]*, познато и како **розова ветерница**. Потекнува од Евроазија и Северна Африка, но може да се најде низ поголемиот дел од умерениот свет како вообичаен плевел покрај патот.
## Опис
*Silene gallica* е исправена или полуисправена едногодишна билка која во височина расте до 50 см, неговото разгрането стебло е обложено со долги ,виткани влакна и пократки жлездести влакна. Спротивните, цели ,листови во облик на копје имаат остри врвови, се до 3.5 см долги на долните делови од растението, а помали на горните делови. Цветовите растат во терминална инфлоресценција на врвот од стеблото, а некои се појавуваат во лисните оски. Секој цвет има цевчеста чашка од споени чашки обложени со десет зелени или виолетово-црвени вени. Чашката е обложена со долги, понекогаш жлездести, влакна и се надувува со плодови. Постојат пет бели, розови или двобојни, шпатуласти ливчиња, секое со мал додаток во основата. Постојат десет прашници и три стила. Плодот е кафеава, овална капсула со шест апикални заби.

## Распространетост и живеалиште
Овој вид, по потекло од Европа, има субмедитеранска/субатлантска дистрибуција. На Британските острови најчесто се јавува во близина на брегот на Англија, Велс, Шкотска и Ирска, но исто така и спорадично во внатрешноста. Се среќава во песокливи или чакалести, често кисели почви во обработливи полиња, на пустелии и на ѕидови, како и на сиромашни суви пасишта на брегот и на песочни дини во Каналските Острови.

Во Македонија расте на тревести и каменливи места, и се посочува само за два локалитета, и тоа: село Николиќ кај Нов Дојран и Градско.

## Статус
Ова растение е во долгорочен пад, особено во посеверните делови на Европа, и повеќе не е присутно во многу внатрешни места во Велика Британија и Ирска, со намалување на популацијата од 80% во последните десет години, според пријавеното во 2006 година. Ова може да се должи на промени во земјоделските практики. Наведено е како приоритетен вид во Велика Британија, а Црвената листа на податоци на Велика Британија го рангира како загрозен вид.

## Наводи

## Надворешни врски

* ucjeps.berkeley.edu   
* Профил на растенија од Министерството за земјоделство на САД
* Флора на Северна Америка
* Фото галерија

Категорија:Флора на Малта
Категорија:Ботанички таксони опишани од Карл Линеј
Категорија:Растенија опишани во 1753 година
Категорија:Флора на Македонија
Категорија:Флора на Европа